Εικόνες ντροπής στήν φοιτητική εστία τών ΤΕΙ στήν Σίνδο Θεσσαλονίκης – Lefteria\n19 Μαρτίου 2015 Liberation\nΠριν λίγες μέρες επικοινώνησε με τοalterthess ένας νεαρός, ο Βαλάντης Παπανικολάου και μας προσκάλεσε\nνα μας περιηγήσει στο μέρος όπου ζει κατά τη διάρκεια των σπουδών του.\nΠρόκειται για ένα σπουδαστή που μένει στις πολυσυζητημένες εστίες του ΤΕΙ Θεσσαλονίκης στη Σίνδο.\nΟι σπουδαστές του Αλεξάνδρειου ΤΕΙ Θεσσαλονίκης όπως μου λέει στο τηλέφωνο διαμένουν σε συνθήκες\nψύχους στις εστίες στη Σίνδο ενώ τους έχει ζητηθεί να εγκαταλείψουν το χώρο μέχρι το Μάρτιο.\nΗ υπόθεση ξεκινά πριν από δύο χρόνια καθώς έχει παγώσει από το ελεγκτικό συνέδριο η διαδικασία της\nπρομήθειας πετρελαίου, που γίνεται με διεθνή διαγωνισμό, μια διαδικασία που είναι στην αρμοδιότητα της Περιφέρειας Κεντρικής Μακεδονίας.\nΤο θέμα ήρθε στο φως της δημοσιότητας τη προηγούμενη εβδομάδα όταν οι 210 σπουδαστές που διαμένουν\nστο χώρο είδαν τοιχοκολλημένα στις πόρτες των δωματίων τους τα χαρτιά της έξωσης.\n“Σας γνωρίζουμε ότι το Συμβούλιο του ΑΤΕΙ/Θ αποφάσισε την προσωρινή αναστολή λειτουργίας της\nφοιτητικής εστίας του… Κατόπιν αυτού θα πρέπει να προχωρήσετε σε ενέργειες αποχώρησης με ίδια μέσα,\nδεδομένου ότι από 01/03/2015 η λειτουργία της εστίας θα ανασταλεί μέχρι την ολοκλήρωση των εργασιών αποκατάστασης για λόγους αποτροπής των υφιστάμενων και επικείμενων κινδύνων.\nΣε αντίθετη περίπτωση τελείτε προδήλως το ποινικό αδίκημα του άρθρου 288 παρ. 1 Ποινικού Κώδικα”\nΟ Βαλάντης μας εξήγησε ότι πρέπει να πάρουμε το λεωφορείο 52 από τον ΟΣΕ και περίπου σε 20 λεπτά\nήμασταν έξω από το κτίριο. Μπαίνοντας στις εγκαταστάσεις της εστίας δεν συναντάς απλά μια εικόνα εγκατάλειψης, παράλληλα την οσμίζεσαι. Η έλλειψη κεντρικής θέρμανσης τα τελευταία δύο χρόνια καθώς\nκαι η ελλιπής συντήρηση των εγκαταστάσεων έχει ως αποτέλεσμα η μυρωδιά της υγρασίας και της μούχλας\nνα είναι διάχυτη. Ιδιαίτερα στα δωμάτια. Οι σπουδαστές που είχαν την “τύχη” να εξασφαλίσουν\nμια θέση για να μπορέσουν να παρακολουθούν τις σπουδές τους μένουν σε μικρά δωμάτια, ανά δύο.\nΈχουν κοινόχρηστες τουαλέτες, ένα μικρό κουζινάκι και ένα πλυντήριο ανά πτέρυγα.\n«Το καλοκαίρι φτιάξαμε αυτό το χώρο με προσωπική εργασία. Το βάψαμε. Το φροντίσαμε.»,\nλέει ο Βαλάντης και προσθέτει, «Με τις πρώτες βροχές έγινε έτσι όπως το βλέπεις.\nΣτο πάτωμα έχει νερά, οι τοίχοι έχουν υγρασία και μούχλα. Λόγω της μυρωδιάς δεν μπορούμε πια\nνα καθόμαστε εδώ. Μαζευόμασταν 20 -30 παιδιά και βλέπαμε αγώνες, παίζαμε επιτραπέζια, τώρα…»\nΌμως το πρόβλημα δεν σταματά εκεί.\nΠριν λίγες εβδομάδες μια κοπέλα ξύπνησε τον Βαλάντη στις 5 το πρωί φωνάζοντας πως το δωμάτιό της\nπήρε φωτιά. Αρκετοί από τους σπουδαστές έχουν προμηθευτεί ίδια μέσα (π.χ αερόθερμα) για να αντέχουν\nστο κρύο. Το δικό της από την πολύ χρήση, “δεν άντεξε” και τυλίχθηκε στις φλόγες\n“Μπαίνω μέσα και βλέπω καπνό και φωτιά. Ευτυχώς το προλάβαμε γρήγορα. Ευτυχώς η κοπέλα δεν κοιμόταν\nκαι γλυτώσαμε τα χειρότερα”, μας λέει ο Βαλάντης και συνεχίζει: “Έψαξα για πυροσβεστήρες.\nΕίχαμε τέσσερις. Ευτυχώς ο ένας λειτούργησε. Μετά το περιστατικό η διοίκηση προμηθεύτηκε νέους”.\nΟ Βαλάντης πλέον έχει γίνει ειδικός. Μας εξηγεί πως βοηθάει όσους σπουδαστές μπορεί να βγάλουν\nτην υγρασία και τη μούχλα από τα δωμάτιά τους, βάφει τους τοίχους, μαστορεύει τις πόρτες\nΠροσπαθεί μάλιστα δείχνοντας μας τον ηλεκτρολογικό πίνακα να μας εξηγήσει τι\nσυμβαίνει τα κρύα βράδια. Οι ασφάλειες καίγονται και πέφτουν 6 με 7 φορές.\nΌλη πτέρυγα μένει χωρίς ρεύμα.\n“Ο πίνακας αντέχει μέχρι 50 Amber. Τώρα που είναι μέρα και δεν έχει πολύ κρύο είναι στο 40.\nΦανταστείτε τι γίνεται το βράδυ”, λέει και συνεχίζει, “μετά το μεσημέρι δεν έχουμε τεχνική\nυπηρεσία και αναγκαζόμαστε να βάζουμε μόνοι μας τα χέρια μας με προσωπικό κίνδυνο”.\n“Είπαμε στον Πρόεδρο έλα να δεις πως είναι. Δεν τον έχουμε δει ποτέ”, λέει με αγωνία\nαποτυπωμένη στο πρόσωπό του καθώς πλέον το μέλλον τους είναι αβέβαιο.\nΟ Βαλάντης ξεκαθαρίζει πως δεν πρόκειται κανένας σπουδαστής ή σπουδάστρια να φύγει\nαν δεν τους δοθούν εγγυήσεις για το που θα φιλοξενηθούν και χρονοδιάγραμμα των εργασιών.\n“Υπάρχουν σπουδαστές που αν φύγουμε από εδώ θα εγκαταλείψουν τις σπουδές τους”, λέει.\nΤο θέμα του διαγωνισμού για το πετρέλαιο ο οποίος είναι ευθύνη της περιφέρειας\nΚεντρικής Μακεδονίας και έχει παγώσει από το ελεγκτικό συνέδριο όπως πληροφορείται το alterthess\nθα συζητηθεί εκ νέου την Τρίτη στην οικονομική επιτροπή. Όμως μετά από δύο χρόνια εγκατάλειψης\nγια να λειτουργούν σε αξιοπρεπείς συνθήκες οι εγκαταστάσεις χρειάζονται συντήρηση και επισκευή.\nΓια το θέμα έχει ενημερωθεί και ο νέος Υπουργός Παιδείας, Αρ. Μπαλτάς. Είναι επιτακτική ανάγκη\nκαι υποχρέωση της πολιτείας να διασφαλίσει στους σπουδαστές αξιοπρεπή διαβίωση και να τους\nεγγυηθεί τη διαμονή τους σε κάποιο άλλο χώρο για όσο διαρκέσουν οι εργασίες αποκατάστασης.\nΕίναι υποχρέωση της διοίκησης του Ιδρύματος να πιέσει σε κατεύθυνση λύσης και κανένας σπουδαστής\nνα μη μείνει χωρίς εξασφαλισμένη τη διαμονή του. Και κανείς δεν μπορεί να νίπτει τας χείρας του.\nPrevious Παραπέμπεται στα δικαστήρια ο καθηγητής Χάιντς Ρίχτερ\nNext Το «μανιφέστο» ενός άνεργου και ανασφάλιστου «οφειλέτη»


ΘΕΜΑ: Μαρτίου 2011\nΕΠΙΣΤΡΟΦΗ ΣΤΟ BLOGGING\nΟΔΕΥΟΝΤΑΣ ΠΡΟΣ ΤΟΝ ΓΚΡΕΜΟ\nΑναρτήθηκε από hackaday στις 02:34 9 σχόλια Σύνδεσμοι σε αυτήν την ανάρτηση\nΜετά από δύο εβδομάδες σχεδόν, για την ακρίβεια δώδεκα μέρες, σηκώνω καινούρια ανάρτηση. Να ευχηθώ χρόνια πολλά και καλά σε όλους τους εορτάζοντες και σε όλες τις εορτάζουσες της χθεσινής ημέρας. Είπα να κάνω λίγη αποτοξίνωση από το blogging και επειδή το έταιρον ήμισι είχε μια εβδομάδα άδεια σκέφτηκα ότι καλό θα ήταν να δώσω προτεραιότητα σε κάποια απλά πράγματα που σχεδόν τα ξεχάσαμε ενώ είναι αναζωογονητικά. Για παράδειγμα πήγαμε στον κινηματογράφο μετά από πάρα πολύ καιρό και είδαμε την τελευταία ταινία του Anthony Hopkins "The Rite" (Η τελετή). Φοβερή ταινία που βασίζεται σε πραγματικά γεγονότα. Τη συνιστώ ανεπιφύλλακτα στους λάτρεις των horror movies. Περπατήσαμε στο πάρκο, κάτι που είχαμε να το κάνουμε γύρω στον ένα χρόνο, ίσως και παραπάνω. Μαγειρέψαμε παρέα, είδαμε DVDs, κάναμε διάφορα μικρά πράγματα που δεν κοστίζουν αλλά είναι ουσιώδη. Το κυριότερο; Έκανα και την αποτοξίνωση μου από το internet. Ανά ορισμένα διαστήματα φροντίζω να απέχω από το διαδύκτιο γιατί ξέρω ότι δε θέλω πολύ για να μου γίνει εθισμός. Είμαι επιρρεπής στο διαδύκτιο. Το συνιστώ να το κάνετε όλοι όσοι νομίζετε ότι έχετε αποροφηθεί εντελώς από το internet. Ίσως να ακούγεται δύσκολο αλλά αν σας είναι τότε σίγουρα είστε εθισμένοι οπότε πρέπει να το κάνετε. Είναι θέμα θέλησης και αποφασιστικότητας. Τίποτε παραπάνω.\nΩς γνωστόν παραμένω ακόμα άνεργος. Θυμάμαι όταν απολύθηκα τον περασμένο Οκτώβρη το big boss της εταιρίας μου είχε πει: "Μη στεναχωριέσαι, κάνε υπομονή μέχρι την άνοιξη και εδώ είμαστε". Η άνοιξη έφτασε και την Τετάρτη πήγα μια βόλτα από την εταιρία για να δω αν θα δω άσπρη μέρα και θα ξαναπιάσω δουλειά. Τελικά πήρα την ψυχρολουσία μου! Φυσικά η έκβαση ήταν αρνητική και στολισμένη με κρίση, με έξτρα απολύσεις, με τη δυσκολία της αγοράς και φυσικά τη στενοχώρια του αφεντικού που δε μπορεί να με πάρει στη δούλεψη του. Τώρα αν στενοχωριέται τόσο όσο εγώ που ζω μέσα στην αβεβαιότητα θα σας γελάσω. Εμένα πάντως τα δάκρυα του μου φάνηκαν κροκοδείλια. Έτσι γύρισα πίσω στο σπιτάκι μου μέσα στην κατήφεια και μέσα στα νεύρα νιώθοντας μια κατάφορη αδικία. Δεν έφαγα κανενός λεφτά, δεν είχα ποτέ βύσμα, δεν πήρα ποτέ μου επίδομα πλην αυτού της ανεργίας από τον Ο.Α.Ε.Δ., δεν μπήκα ποτέ μου στο δημόσιο ούτε ως συμβασιούχος, δε δέχτηκα ποτέ να μπω στο έκτρωμα εργασίας που λεγόταν stage και πληρώνω εγώ τη νύφη για κάποιους άλλους που παραμένουν ατιμώρητοι.\nΣερφάροντας στο διαδύκτιο είδα το γιαούρτωμα του Πάγκαλου, το γιουχάισμα στη Νταλάρα και σε άλλους πολιτικούς και παίρνω μια μικρή ικανοποίηση. Όχι ότι ιδρώνει το αφτί των πολιτικάντηδων αλλά βλέποντας τα ελπίζω ότι μια μέρα θα τους διώξουμε επιτέλους. Ο κόσμος άρχισε επιτέλους να ξυπνάει άσχετα αν κάποιοι δε θέλουν να το παραδεχτούνε και αν τα Μ.Μ.Ε. δεν μεταδίδουν τις αλήθειες.\nΤο κακό είναι ότι παίζονται πολλά παιχνίδια ταυτόχρονα πίσω από την πλάτη μας και κανείς δε μας λέει τίποτα. Γενικολογίες, αοριστίες και ξύλινος λόγος που καλύπτουν επιφανειακά τα πάντα ενώ στην ουσία δε λένε τίποτα απολύτως. Προς Θεού να μη μου πει για άλλη μια φορά κανείς τα διάφορα κλισέ όπως: "Κουράγιο, θα φτιάξουν τα πράγματα", "δες το από τη θετική πλευρά", "υπομονή και όλα θα φτιάξουν", "η απαισιοδοξία δε βοηθάει". Δεν τίθεται θέμα αισιοδοξίας και απαισιοδοξίας από τη στιγμή που είναι γεγονός ο κατήφορος της ελληνικής πραγματικότητας.\nΑς είμαστε προετοιμασμένοι γαι το χειρότερο γιατί όσο και να φαίνεται απίστευτο πάτο δεν πιάσαμε ακόμα. Να μη σας μαυρίσω άλλο το Σαββατοκύριακο. Θα τα πούμε σε άλλη ανάρτηση αυτά. Όσο για τη χθεσινή εθνική επέτειο; Οι παλιοί καλά τα κατάφεραν πριν 190 χρόνια. Το θέμα είναι εμείς τι κάνουμε σήμερα. Καταφέραμε να γίνουμε και πάλι ραγιάδες!\nΑναρτήθηκε από hackaday στις 18:10 8 σχόλια Σύνδεσμοι σε αυτήν την ανάρτηση\nΕτικέτες 1821, ΑΝΕΡΓΙΑ, Ελλαδα, ΠΟΛΙΤΙΚΟΙ, BLOGGING\nΑναρτήθηκε από hackaday στις 00:12 8 σχόλια Σύνδεσμοι σε αυτήν την ανάρτηση\nΚαλησπέρα παίδες! Καιρό έχουμε να τα πούμε. Το Ε.Α.Π. δεν αστειεύεται και αυτός είναι ο λόγος της αποχής από τη blogόσφαιρα και για τις αραιές αναρτήσεις. Μάρτης, γδάρτης και παλουκοκάφτης λένε. Όσα χιόνια δεν είδαμε όλο το χειμώνα τα βλέπουμε μέσα σε μια εβδομάδα την άνοιξη.\nΉρθαν και τα κοινόχρηστα 186 ευρά παρακαλώ για μόλις 65τ.μ. διαμέρισμα και πήδηξα μέχρι το ταβάνι. Δεν πειράζει! Θα έχουν να παίρνουν. Μερικοί νομίζουν ότι τα ευρώ είναι στραγάλια. Όταν έχω λεφτά θα πληρωθούνε και αυτοί. Δε θα γίνω εγώ καρδιακός επειδή κάποιοι βάλθηκαν να τα οικονομήσουν με τη γνωστή μέθοδο κρίση - αύξηση.\nΣαφώς το ψάρι βρωμάει από το κεφάλι. Από τους κοπρίτες που βρίσκονται στην εξουσία, από τους κοπρίτες που είναι αντιπολίτευση και από τους κοπρίτες που είναι τσιράκια και παρατρεχάμενοι των μεγάλων κοπρίτων. Αυτή είναι η πράσινη ανάπτυξη ή η μαύρη κατάθλιψη;\nΑς μην κρυβόμαστε πίσω από το δάχτυλο μας. Ο Γ.Α.Π. δεν είναι ικανός. Δεν μπορεί το παιδί... και δε θέλει. Εντολές εκτελεί και αυτός και φυσικά οι εντολές αυτές έχουν να κάνουν με την κατάντια του ελληνικού λαού.\nΤον τελευταίο χρόνο ακούμε συνέχεια να γίνεται λόγος στα Μ.Μ.Ε. για το πετρέλαιο και τον υπόλοιπο ορυκτό πλούτο της Ελλάδας. Παλιότερα όποιος μιλούσε γι' αυτά τον έβγαζαν τρελό. Αναφέρθηκε από την πλευρά της Τουρκίας το Καστελόριζο πλαγίως σε συζήτηση που είχε ο Γ.Α.Π. με έναν τούρκο αξιοματούχo (Νταβούτογλου) που επισκεύτηκε τη χώρα μας... Δεν ξέρω γιατί αλλά κάτι μου λέει ότι το καλοκαίρι και το φθινόπωρο θα ζήσουμε "μεγάλες στιγμές".\nΞαφνικά σα ντομινό εξεγείρονται οι πολίτες στα μουσουλμανικά κράτη, το ένα μετά το άλλο, οι τουρκικές προκλήσεις στο Αιγαίο συνεχίζονται, οι Τούρκοι καίγονται να αποκτήσουν θαλάσσια σύνορα με την Αίγυπτο αμφισβητώντας και παραβιάζοντας την ελληνική Α.Ο.Ζ. στα νότια της Κρήτης για να έχουνε πρόσβαση στα ελληνικά πετρέλαια, οι Ρώσοι καίγονται να βγάλουν τον αγωγό φυσικού αερίου στα Βαλκάνια, το Ισραήλ έχει αναγνωρίσει την ελληνική Α.Ο.Ζ. (Αποκλειστική Οικονομική Ζώνη) ενώ οι έλληνες πολιτικοί ακόμα κοιμούνται τον ύπνο του δικαίου... Δεν ξέρω... Δεν είμαι συνομωσιολόγος αλλά όλα αυτά μου φαίνονται ως ένα σχέδιο που έρχεται από την άλλη πλευρά του ατλαντικού. Τυχαίο; Δε νομίζω! Η σύγχρονη ιστορία μας έχει διδάξει ότι όπου υπάρχει αμερικάνικος δάχτυλος δε βγαίνει ποτέ σε καλό για κανένα πλην των τραπεζών και των κερδοσκόπων.\nΗ ανεργία συνεχίζει να αυξάνεται ενώ οι πολιτικοί ζούνε σε μια άλλη Ελλάδα. Στη Ελλάδα της ντόλτσε βίτας, των ταξιδιών, των παχυλών μισθών, της αλαζονείας, του ψέμματος. Μια αλήθεια δεν είπαν ποτέ και αν είπαν το έκαναν εφόσον μας έφεραν προ τετελεσμένων γεγονότων (δηλαδή μπρος γρεμός και πίσω ρέμα). Η φοροεισπρακτική πολιτική όλων των κυβερνήσεων που υπήρξαν μετά τη μεταπολίτευση κάνει μόνο κακό. Παράδειγμα; Θέλουν να πληρώνουμε διόδια για δρόμους που τους έχουμε χιλιοπληρώσει και εξοφλήσει πολλάκις ενώ πριν δυο - τρεις μέρες φάνηκε όλη η ανοργανωσιά και ο ζαμανφουτισμός από την πλευρά της πολιτείας με αποτέλεσμα την ταλαιπωρία χιλιάδων πολιτών στη χιονισμένη εθνική οδό.\nΤα πράγματα δεν πάνε καλά. Η ατιμωρησία ζει και βασιλεύει, τα σκάνδαλα παραγράφονται, ξένοι και ντόπιοι καιροσκόποι βρήκαν εύφορο μέρος να δράσουν και οι απλοί πολίτες υπομένουν. Αν υπήρχε βραβείο Νόμπελ υπομονής είμαι σίγουρος ότι ο ελληνικός λαός θα το κέρδιζε με μεγάλη διαφορά.\nΤα Μ.Μ.Ε. σιωπούνε ένοχα για τα να οικονομήσουν από τις κρατικές διαφημίσεις και όχι μόνο. Έχουν καταντήσει κομματικά φερέφωνα ξεχνώντας επιδεικτικά τι εστί πραγματική δημοσιογραφία και κρύβουν την αλήθεια. Τα Μ.Μ.Ε. είναι συνεργάτες σε ένα έγκλημα που έχει μεγάλη χρονική διάρκεια και αυτό τα καθιστά συνένοχους δίχως ελαφρυντικά.\nΟι διάφορες Μ.Κ.Ο. το μόνο που κάνουν είναι να ρίχνουν λάσπη στην αλήθεια και να τρώνε κρατικό χρήμα αβασάνιστα υπερισπιζόμενοι δήθεν, ανθρώπινα δικαιώματα, περιβάλλον και οτιδήποτε μπορεί να φανταστεί ο ανθρώπινος νους.\nΔεσποτάδες και παπάδες έχουν γίνει επιχειρηματίες με κινητά, ακίνητα και μεγάλα αυτοκίνητα. Κατάντησαν τη θρησκεία επιχείρηση.\nΟι τράπεζες δρούνε ανενόχλητες και τους χαρίζεται πακτωλός χρημάτων αντί να ελεγθούνε και να μπει ένα φρένο στην αισχροκέρδεια. Οι υπόλοιποι παραμένουμε απλοί θεατές και παρακολουθούμε σα χάνοι το βιασμό μας.\nΗ αστυνομία κατάντησε να είναι η υπηρέτρια του κάθε πολιτικάντη. Αντί να δρα αυτοβούλως σε κάθε αδικία χρησιμοποιείται για να αντικρούσει όποια αντίδραση υπάρχει στα κακώς κείμενα και τεκτενόμενα των πολιτικών αντί να τους συλλάβει.\nΟ στρατός είναι ανύπαρκτος. Σχεδόν καταργήθηκε! Γιατί; Πολιτικές σκοπιμότητες. Και πως να μη γίνει αυτό όταν ο κάθε στρατηγός παίρνει το βαθμό του ανάλογα με το μέσον που έχει και όχι με την αξία του.\nΖούμε τη σαπίλα σε όλο της το μεγαλείο. Τελικά η υπομονή και η ανοχή δε φέρνουν αποτελέσματα. Μήπως να δοκιμάζαμε και κάποια άλλη μέθοδο; Για παράδειγμα αυτή της Αιγύπτου και των άλλων κρατών όπου γίνεται χαμός;\nΑναρτήθηκε από hackaday στις 19:11 7 σχόλια Σύνδεσμοι σε αυτήν την ανάρτηση\nΕτικέτες Ελλαδα, ΚΡΙΣΗ, ΟΙΚΟΝΟΜΙΑ, ΠΟΛΙΤΙΚΗ, ΠΟΛΙΤΙΚΟΙ


Μεταπτυχιακή εργασία (13.71Mb)\nΑσφαλιστικές εταιρείες -- Ελλάδα ; Μάρκετινγκ ; Διαχείριση πελατειακών σχέσεων ; Insurance companies -- Greece ; Customer relations -- Management ; Customer relations -- Marketing ; Relationship marketing\nΜε τις αγορές να ωριμάζουν και τον ανταγωνισμό να εντείνεται, οι εταιρείες σε παγκόσμιο επίπεδο εξερευνούν τρόπους για να αυξήσουν τους δείκτες διατηρησιμότητας των πελατών τους. Αναγνωρίζοντας τη θετική επίδραση ενός τέτοιου επιτεύγματος στη μακροχρόνια κερδοφορία τους, οι εταιρείες επενδύουν σημαντικά στη δημιουργία και διατήρηση στενών και ποιοτικών δεσμών με τους πελάτες τους. Παράλληλα, το γεγονός ότι τα άυλα στοιχεία μιας σχέσης δεν αντιγράφονται εύκολα από τον ανταγωνισμό αποτελεί από μόνο του ένα ισχυρό ανταγωνιστικό πλεονέκτημα για μια εταιρεία παροχής υπηρεσιών. Συνεπώς, ερευνητές και επαγγελματίες οδηγούνται στην ανάπτυξη μιας πιο πλήρους κατανόησης σε θέματα που αφορούν την ποιότητα των σχέσεων. Ο όρος "ποιότητα μιας σχέσης" αναφέρεται στη γενικότερη αξιολόγηση της δύναμής της καθώς και στο βαθμό στον οποίο η συγκεκριμένη σχέση ανταποκρίνεται στις ανάγκες και τις προσδοκίες των μερών που την αποτελούν, βασιζόμενη σε ένα ιστορικό επιτυχημένων ή αποτυχημένων συναντήσεων ή γεγονότων. Το μάρκετινγκ σχέσεων συνίσταται ως στρατηγική η οποία θα αντιμετωπίσει την άυλη φύση των υπηρεσιών και ενδέχεται να είναι κατάλληλη για υπηρεσίες οι οποίες βασίζονται στην αξιοπιστία, όπως οι υπηρεσίες ασφαλειών ζωής. Σύμφωνα με τον Crosby, η ποιότητα μιας σχέσης καθορίζει την πιθανότητα διαρκούς συναλλαγής ανάμεσα στους πελάτες και τους πωλητές στην ασφαλιστική βιομηχανία. Ως εκ τούτου, στην περίπτωση του κλάδου ασφαλειών ζωής το μάρκετινγκ σχέσεων αποκτά καθοριστική σημασία. O Berry επίσης θεωρεί το μάρκετινγκ σχέσεων ως τη στρατηγική μέσω της οποίας θα ξεπεραστεί η "άυλη" φύση των υπηρεσιών, ενώ σύμφωνα με τον Zeithaml ίσως είναι κατάλληλη για υπηρεσίες οι οποίες είναι δύσκολο να αξιολογηθούν ακόμα και μετά την αγορά και χρήση τους. Πολλές επαγγελματικές και συμβουλευτικές υπηρεσίες υπάγονται σε αυτή την κατηγορία. Ο αγοραστής μπορεί να έχει σχέση με μία εταιρεία ή/και να επικοινωνεί με ένα συγκεκριμένο πρόσωπο, όμως οι προσωπικές σχέσεις θεωρούνται ως πιο αποτελεσματικές όσον αφορά τη δημιουργία και ανάπτυξη αφοσίωσης. Η ασφάλεια ζωής αποτελεί ένα άυλο προϊόν. Χρειάζεται προσωπική πώληση ώστε να εξηγήσει κανείς τα οφέλη και τα χαρακτηριστικά ενός τέτοιου προϊόντος. Στις συναλλαγές που αφορούν ασφαλιστικές υπηρεσίες, οι ασφαλιστικοί σύμβουλοι παίζουν κυρίαρχο ρόλο στην προώθηση και διευκόλυνση των σχέσεων με τους πελάτες. Μέσα από την δημιουργία μιας τέτοιας σχέσης ανάμεσα στο σύμβουλο και τον πελάτη, μπορεί να προκύψει μια φιλία η οποία μετατρέπει μια απλή εμπορική συναλλαγή σε κοινωνική, παρακινώντας έτσι τον ασφαλισμένο να διατηρήσει σχέσεις με τον ασφαλιστή του. Έτσι, οι άνθρωποι που παρέχουν μια υπηρεσία αποτελούν το βασικό συστατικό της ποιότητας σχέσεων. Ο κλάδος ασφαλειών ζωής αποτελεί μια υπηρεσία υψηλής αξιοπιστίας, πολύπλοκη και εστιασμένη σε μελλοντικά οφέλη τα οποία είναι δύσκολο να αποδειχθούν (οικονομική προστασία κλπ.). Η "διανομή" των ασφαλιστικών προϊόντων και υπηρεσιών σαφώς μπορεί να ενισχυθεί από το μάρκετινγκ σχέσεων. Συνήθως πραγματοποιείται από έναν ασφαλιστικό σύμβουλο ο οποίος αποτελεί το πρόσωπο στο οποίο στηρίζεται η επικοινωνία και στις συμβουλές του οποίου οι αγοραστές βασίζονται ώστε να βρουν την κατάλληλη ασφαλιστική κάλυψη. Πλήθος μελετών έχουν εξετάσει κατά καιρούς τη σημασία που δίνουν οι καταναλωτές στα ποιοτικά χαρακτηριστικά γνωρίσματα των ασφαλιστικών τους συμβούλων, καθώς και τις επιδράσεις των ιδιοτήτων αυτών στη στάση και τη συμπεριφορά των πελατών. Σημαντικό βάρος δίνεται στους τομείς της γνώσης, της εμπειρίας και της εξωτερικής εμφάνισης. Η γνώση αποτελεί έναν υποκειμενικό όρο ο οποίος βασίζεται στην αντίληψη των πελατών ότι ο σύμβουλός τους διαθέτει πολύτιμες γνώσεις, εκπαίδευση, προσόντα και ικανότητες πάνω στον τομέα του. Ως εμπειρία ορίζεται η επίδειξη υψηλού βαθμού οικειότητας σε ένα συγκεκριμένο πεδίο, ενώ η εξωτερική εμφάνιση είναι ένας συνδυασμός ντυσίματος, κόμμωσης και ατομικής καθαριότητας. Σύμφωνα με τα παραπάνω, η κατανόηση της αλληλεπίδρασης ανάμεσα στα ποιοτικά χαρακτηριστικά γνωρίσματα των ασφαλιστικών συμβούλων και την αντίληψη που έχουν οι πελάτες τους για την ποιότητα της σχέσης με την εταιρεία, θα επιτρέψει την παρακολούθηση και ορθή διαχείριση της σχέσης αυτής εξασφαλίζοντας μακροπρόθεσμη κερδοφορία. Σκοπός αυτής της μελέτης είναι να εξετάσει τους παράγοντες που διαμορφώνουν την ποιότητα μιας σχέσης ανάμεσα στον ασφαλιστικό σύμβουλο και τον πελάτη, τον τρόπο με τον οποίο αυτή επιδρά στην αντίληψη που έχει ο πελάτης για την υπηρεσία που του παρέχεται καθώς και τα οφέλη που προκύπτουν για τις δύο πλευρές


Χαζοπουλι: ΟΜΑΔΑ ΕΡΓΑΣΙΑΣ ΣΥΝΕΔΡΙΟΥ πολιτικών θέσεων\nΟΜΑΔΑ ΕΡΓΑΣΙΑΣ ΣΥΝΕΔΡΙΟΥ πολιτικών θέσεων\nΠρόταση Γ. Μαγκριώτη για τις Πολιτικές Θέσεις του Συνεδρίου\nΓΙΑ ΜΙΑ ΝΕΑ ΠΟΛΙΤΙΚΗ ΣΤΡΑΤΗΓΙΚΗ ΤΟΥ ΠΑΣΟΚ\n1) Τα 34 χρόνια της Μεταπολίτευσης και τα 4 χρόνια της ΑντιπολίτευσηςΑποτιμώντας τα αποτελέσματα της πολιτικής στρατηγικής των τεσσάρων χρόνων της αντιπολίτευσης, πρέπει να αναθεωρήσουμε βασικά της στοιχεία και προτεραιότητες. Η πολιτική μας στρατηγική πρέπει να έχει συνοχή και συνέχεια, σταθερότητα στόχων και επιλογών και να εντάσσει το σύνολο των κομματικών μας δυνάμεων.\nΠρέπει να παίρνει υπ’ όψην την στιγμιαία τηλεοπτική επικαιρότητα. Δεν πρέπει όμως να κυριαρχείται από αυτήν και να χάνει τους βασικούς της στόχους. Η ανάλυση της πολιτικής συγκυρίας απαιτεί να πάμε πίσω για να δούμε, ποια βασικά αίτια την δημιουργούν.\nΣε μια τέτοια ανάλυση πρέπει να προσδιορίσουμε τους οικονομικούς και πολιτικούς κύκλους της μεταπολίτευσης. Πρέπει να αξιολογήσουμε την προσφορά και τις αδυναμίες του πολιτικού συστήματος.\nΣτο πρώτο κύκλο ’74-89’, το πολιτικό σύστημα της πατρίδας μας, στέριωσε και διεύρυνε τη δημοκρατία. Κατοχύρωσε την ισονομία και την ισοπολιτεία. Ενσωμάτωσε τη χώρα στους ευρωπαϊκούς θεσμούς. Έχτισε το κοινωνικό κράτος. Η χώρα απέκτησε φωνή και παρουσία στους διεθνείς οργανισμούς.\nΟ δεύτερος κύκλος του εκσυγχρονισμού, ξεκίνησε το ’90 με βίαιες νεοφιλελεύθερες επιλογές και διχαστικές πρακτικές. Ακολούθησε ο ήπιος θεσμικός παραγωγικός και οικονομικός εκσυγχρονισμός ’93-’03. Η χώρα βρέθηκε στο επίκεντρο της Ευρώπης. Δημιουργήθηκαν οι πυλώνες της ανάπτυξης για το μέλλον και απέκτησε πρωταγωνιστικό ρόλο στην Ν.Α Ευρώπη. Όπως όμως κάθε περίοδος που ολοκληρώνεται άφησε και ελλείμματα. Ελλείμματα περιφερειακής ανάπτυξης και κοινωνικής δικαιοσύνης. Ελλείμματα αποτελεσματικότητας και διαφάνειας στη λειτουργία του κράτους.\nΤα ζητούμενα του τρίτου κύκλου που άρχισε το 2004, ήταν η αξιοποίηση των κεκτημένων και η κάλυψη των ελλειμμάτων.\nΗ κυβέρνηση αντί να υλοποιήσει ένα σχέδιο με προτεραιότητες για το παρόν και το μέλλον, πνίχτηκε στη διαχείριση της επικαιρότητας και του παρελθόντος.\nΤα κόμματα αντί για την αναζήτηση πολιτικών που θα δώσουν διέξοδο, αναζητούν τακτικές διατήρησης ή επανάκτησης της εξουσίας. Τακτικές διαμαρτυρίας χωρίς εναλλακτική πρόταση.\nΟι πολίτες αμφισβητούν ολοένα και περισσότερο τους θεσμούς της κοινωνικής και πολιτικής εκπροσώπησης. Αν συνεχιστεί αυτή η φορά των εξελίξεων το εκλογικό σώμα θα επιλέγει πρόσωπα και κόμματα με zapping, όπως επιλέγει τηλεοπτικά προγράμματα αμφιβόλου ποιότητας και διάρκειας, τα περισσότερα.\nΤα πρόσωπα και τα κόμματα θα είναι αναλώσιμα, η κρίση συνεχώς θα βαθαίνει με απρόσμενες επιπτώσεις στη χώρα, την ποιότητα των δημοκρατικών θεσμών, την οικονομία και την κοινωνική συνοχή.\nΗ σημερινή κρίση είναι ανάλογη εκείνης που είχε το πολιτικό σύστημα πριν περίπου 10 χρόνια.Τότε το ΠΑΣΟΚ έμπαινε στη τροχιά της αποχώρησης από την κυβέρνηση και η Νέα Δημοκρατία, δεν μπορούσε να δημιουργήσει δυναμική.\nΤότε οι δημοσκοπήσεις εμφάνιζαν ένα περίπου 35% της κοινής γνώμης να ζητά, ένα κεντροβαρές τρίτο κόμμα. Αυτό το κόμμα δημιουργήθηκε. Ήταν το ΚΕΠ του κ. Αβραμόπουλου.\nΓρήγορα όμως συρρικνώθηκε και αυτοδιαλύθηκε, όταν η Νέα Δημοκρατία απέκτησε το πολιτικό προβάδισμα και δημιούργησε την κοινωνική και εκλογική της πλειοψηφία.\nΤώρα η Νέα Δημοκρατία κλείνει τον κυβερνητικό της κύκλο και αποχωρεί.\nΤο ΠΑΣΟΚ αναζήτησε και αναζητά την αφετηρία μιας δυναμικής εκκίνησης και πολλοί ρωτούν και δικαίως , γιατί το ΠΑΣΟΚ δεν εισπράττει τη φθορά της κυβέρνησης. Στην κοινωνία και την πολιτική δεν υπάρχουν αυτοματισμοί.\nΣτις σχέσεις της κοινωνίας με τη πολιτική, δεν ισχύει ο νόμος των ασυμπίεστων υγρών του Μπερλούλι. Δεν είναι ασυμπίεστο υγρό, η κοινωνία. Συγκροτείται από πολλούς εσωτερικούς νόμους και αντιφάσεις. Δέχεται πολλές εξωτερικές επιδράσεις. Συνεπώς, ότι χάνει το ένα κόμμα δεν σημαίνει, ότι απαραίτητα θα το κερδίζει το άλλο.\n2) Τι προτείνουν οι πολιτικές δυνάμεις σήμερα;\nα) Η Ν.Δ. με τον νέο εκλογικό νόμο, δίνει μια λύση συντηρητική. Αντί να διευρύνει τη βάση της κοινωνικής και πολιτικής νομιμοποίησης της κυβερνητικής εξουσίας, την συρρικνώνει. Ψήφισε έναν εκλογικό νόμο που θα τους δώσει πιστεύουν με χαμηλότερο εκλογικό ποσοστό, με χαμηλότερη δηλαδή κοινωνική και πολιτική νομιμοποίηση, κοινοβουλευτική πλειοψηφία και μάλιστα μεγαλύτερη.\nΗ συντηρητική παράταξη προσπαθεί με επικοινωνιακά τρικ, να ελέγξει την συμπεριφορά των μεσαίων και των αδύναμων στρωμάτων και να ανατάξει την εκλογική της πλειοψηφία.\nβ) Η απάντηση του ΠΑΣΟΚ είναι στον αντίποδα. Είναι απάντηση προοδευτική. Θέλουμε την διεύρυνση των κοινωνικών και πολιτικών συμμαχιών.\nΚαλούμε τους πολίτες του δημοκρατικού, φιλελεύθερου, προοδευτικού και αριστερού χώρου, σε μια μεγάλη πολιτική συνάντηση που θα δώσει απαντήσεις στα σύγχρονα προβλήματα.\nΕπιδιώκουμε μια μεγάλη κοινωνική συμμαχία που θα στηρίζει αποφασιστικά ένα ριζοσπαστικό προοδευτικό μεταρρυθμιστικό σχέδιο, με το οποίο θα προάγεται το γενικό συμφέρον της χώρας και των πολιτών. Θέλουμε μια σταθερή οραματική και υπεύθυνη κυβέρνηση που θα υλοποιήσει ένα συνεκτικό κυβερνητικό πρόγραμμα.\nΑυτή η πολιτική μπορεί να εκφραστεί είτε αυτοδύναμα από το ΠΑΣΟΚ, είτε από μια ευρύτερη διακομματική συνεργασία.\nΜόνο έτσι ο τρίτος κύκλος της μεταπολίτευσης, θα βγει, από τη φάση της κρίσης και θα μπει στη τροχιά της λύσης.\nγ) Το ΚΚΕ ομιλεί για 5 κόμματα και δύο πολιτικές. Συχνά δείχνει πως το κύριο μέτωπο του είναι το ΠΑΣΟΚ και όχι η Ν.Δ. Η παγκοσμιοποίηση τους τρομάζει. Αντί να τους αφυπνίζει τους κάνει πιο δογματικούς και εσωστρεφείς.\nδ) Ο ΣΥΡΙΖΑ, μέτωπο κομμάτων και προσώπων, με κύρια συνιστώσα τον Συνασπισμό, έχει διολισθήσει σε μια ανάλογη στάση. Είναι ο κύριος προσωρινός αποδέκτης της διαμαρτυρίας μέρους των μεσοστρωμάτων και των νέων, που πιέζονται αφόρητα από την νεοφιλελεύθερη παγκοσμιοποίηση από τις ανατροπές στον παραγωγικό και κοινωνικό ιστό της χώρας και τον δραστικό περιορισμό των δυνατοτήτων του κράτους να δώσει λύσεις αποκλειστικά σε εθνικό επίπεδο.\nΟ ΣΥΡΙΖΑ αρνείται επιμόνως να απαντήσει, πως θα αξιοποιήσει θετικά την προσωρινή διεύρυνση της επιρροής του. Πιο είναι το προγραμματικό του πλαίσιο. Ποιες είναι οι κοινωνικές και πολιτικές συμμαχίες που προτείνει. Σε ποιο διεθνές περιβάλλον και σε ποιο πεδίο οργανισμών και συμμαχιών θα δώσει τη μάχη.\nζ) Ο ΛΑΟΣ έχοντας συγκροτηθεί δεξιότερα της Ν.Δ., αξιοποιώντας την μεταναστευτική πίεση στο εσωτερικό και την αδυναμία αποφασιστικής διαχείρισης των εθνικών θεμάτων από την κυβέρνηση, διευρύνει το πολιτικό ακροατήριο του.\n3) Μόνο αν οι πολίτες επανακτήσουν το ενδιαφέρον για την πολιτική, θα υπάρξει δυναμική διεξόδου από την κρίση.\nΟι πολίτες πρέπει να πιστέψουν ότι ο λόγος τους, η πρόταση τους, η συμμετοχή τους, έχει αντίκρισμα.\n- Νέες δομές και λειτουργίες στα κόμματα και τους φορείς της κοινωνικής εκπροσώπησης.\n- Δημιουργία και υποστήριξη ενός σύγχρονου δημόσιου χώρου συμμετοχής και διαβούλευσης.\nΗ ατομικότητα του κάθε πολίτη να βρει κίνητρο έκφρασης στους θεσμούς κοινωνικής και πολιτικής εκπροσώπησης\nΝέες δομές και λειτουργίες του κράτους.\nΔημιουργία περισσότερων και αποτελεσματικότερων επιπέδων δημιουργικής συμμετοχής και συναπόφασης.\nΠρέπει με αποφασιστικό τρόπο να αρνηθούμε της μανιχαϊστικές θεωρίες και πρακτικές. Να προτάξουμε την ηθική στην πολιτική και όχι την ηθικοποίηση της, που αποκαλύπτει μικρούς ροβισπιέρους, οδηγεί σε διχαστικές πρακτικές και δίκες προθέσεων των διαφωνούντων.\nΠρέπει να σταματήσουμε την τακτική που δίδαξε η Ν.Δ του καταγγελτικού και ισοπεδωτικού λόγου.\nΠρέπει να επανατοποθετηθούμε στα κρίσιμα θέματα. Παλιά και νέα προβλήματα, χρειάζονται σύγχρονες και καθαρές λύσεις.\nΑντί να μιλάμε κυρίως για την «απογραφή» και τις αυτονόητες κυβερνητικές σκοπιμότητες, έπρεπε και πρέπει κυρίως να μιλάμε για τις επιπτώσεις της οικονομικής πολιτικής της κυβέρνησης στην ανάπτυξη και στους πολίτες.\nΑντί να μιλάμε κυρίως για τα σκάνδαλα, έπρεπε και πρέπει κυρίως να μιλάμε για το καθεστώς και τις νοοτροπίες που παράγουν ή υποβοηθούν την διαφθορά.\nΤο κοινωνικό και πολιτικό περιβάλλον που την ανέχεται.\nΤην εθνική στρατηγική για την αντιμετώπιση της, όπως την παρουσίασε ο Γιώργος Παπανδρέου στον Πρόεδρο της Δημοκρατίας.\nΤην πολιτική και κοινωνική πανστρατιά, που απαιτείται για τον δραστικό περιορισμό της.\nΗ προγραμματική και πολιτική μας πρόταση έχει στο επίκεντρο της την μεγάλη δομική ανατροπή, που περιλαμβάνει το πολιτικό διοικητικό και οικονομικό σύστημα της χώρας. Γύρω από αυτή την ανατροπή ορίζεται το σύνολο του κυβερνητικού μας προγράμματος, για την υγεία, την παιδεία, κτλ.\nΓια την αλλαγή του πολιτικού συστήματος, το ΠΑΣΟΚ τοποθετήθηκε τόσο με την κατάθεση της πρότασης του για το νέο εκλογικό νόμο, όσο και για τις αλλαγές στα κόμματα και τους φορείς της κοινωνικής και της πολιτικής εκπροσώπησης που πρέπει να γίνουν. Ειδικότερα θα αναφερθώ στην πρόταση για την αλλαγή του διοικητικού και αναπτυξιακού μοντέλου τη ς χώρας.\nΗ ανάπτυξη της οικονομίας στον νέο κύκλο πρέπει να στηριχθεί στις περιφέρειες. Αυτό όχι μόνο ως ηθικό δικαίωμα της, αλλά και ως βασική παράμετρο της νέας Αναπτυξιακής στρατηγικής.\nΑπαιτείται τώρα, κάτι που έπρεπε ήδη να είχε θεσμοθετηθεί. Να φύγουμε από το «μονοπολικό» διοικητικό και αναπτυξιακό μοντέλο, που διογκώθηκε τα τελευταία χρόνια και να πάμε στο «πολυπολικό».\nΗ Ελλάδα πρέπει να προχωρήσει, σ’ αυτό που όλος ο ανεπτυγμένος κόσμος, είτε από την ίδρυση των κρατών του, είτε στην συνέχεια, έχτισε.\nΚαταργούμε το σημερινό υπερσυγκεντρωτικό κράτος, που χρόνια τώρα είναι το βαρίδιο της ανάπτυξης και συγκεντρώνει πλούτο και εξουσία στο κέντρο και σε λίγα χέρια. Είναι χώρος παραγωγής της διαφθοράς. Συγκροτούμε την χώρα σε περιφέρειες.\nΟι περιφέρειες, θα συγκροτηθούν με κριτήρια ιστορικά, πολιτιστικά, αναπτυξιακά και γεωπολιτικά.\nΛίγες (6-7) ισχυρές περιφέρειες, αυτόνομοι και αυτοδύναμοι διοικητικοί και οικονομικοί πόλοι. Με αιρετές διοικήσεις, δικούς τους πόρους και προϋπολογισμούς, που θα ενισχύονται από τον εθνικό προϋπολογισμό, όταν υπολείπονται του εθνικού μέσου όρου.\nΜόνο οι χειραφετημένες πολιτικά και οικονομικά δυνάμεις της περιφέρειας μπορούν να οργανώσουν και να κινητοποιήσουν το περιφερειακό δυναμικό. Μπορούν να αξιοποιήσουν εθνικές και υπερεθνικές συνεργασίες.\nΜόνο αυτή η Ελλάδα μπορεί να οργανώσει αποτελεσματικά και παραγωγικά το Δ΄ κοινοτικό πλαίσιο στήριξης, που αφορά αποκλειστικά τις περιφέρειες.Στόχος πρέπει να είναι η διαμόρφωση ενός νέου μοντέλου διακυβέρνησης που θα έχει στο επίκεντρο του, τους πολίτες και τις εξατομικευμένες ανάγκες τους, την κοινωνία των πολιτών και την πολυπλοκότητα των δημιουργικών εκφράσεών της, μέσα από ποικίλες οργανώσεις και δράσεις.\nΤο μέλλον αυτό πρέπει να είναι δημοκρατικό, συμμετοχικό, αποκεντρωμένο, λειτουργικό και αποτελεσματικό.Οι βαθμίδες διοίκησης από τέσσερις πρέπει να γίνουν τρεις.\nΚεντρική διοίκηση, Περιφερειακή και δημοτικήΣτο Νομό, θεσμοθετείτε αιρετό προγραμματικό νομαρχιακό συμβούλιο. Επίσης ορίζεται εκπρόσωπος της κεντρικής διοίκησης για την δέσμη αρμοδιοτήτων που δεν θα περάσουν στην Περιφερειακή και Τοπική Αυτοδιοίκηση.\nΗ κεντρική Κυβέρνηση και διοίκηση είναι περιορισμένη και επιτελική. Εκτός από ορισμένες αρμοδιότητες όπως Άμυνα, Εξωτερική Πολιτική, που κρατά αποκλειστικά η κεντρική κυβέρνηση και διοίκηση και ορισμένες πολιτικές όπως η Δημόσια Υγεία και Παιδεία, στις περιφέρειες και τους νέους δήμους , σχεδιάζεται και υλοποιείται το σύνολο των πολιτικών που αφορούν την περιφερειακή ανάπτυξη, την εκπαίδευση, την παροχή υπηρεσιών υγείας, την πρόνοια, την απασχόληση κτλ.\nΕίναι αδιανόητο όλα τα φορολογικά έσοδα να συγκεντρώνονται στο κεντρικό ταμείο και στην συνέχεια να αρχίζει ο κύκλος της διεκδίκησης από την περιφέρεια.\nΑυτό το σύστημα, αποτελεί τη βάση του πελατειακού συστήματος, της γραφειοκρατίας, της αδιαφάνειας και της μειωμένης αναπτυξιακής αξιοποίησης των πόρων. Κανείς δεν ξέρει καλύτερα από τις δυνάμεις της περιφέρειας, τις ανάγκες, τα μειονεκτήματα και τα πλεονεκτήματα της.\nΗ περιφέρεια δεν αποτελεί απλά και μόνο μια βαθμίδα διοίκησης. Ο αναπτυξιακός σχεδιασμός και προγραμματισμός σ’ αυτές ολοκληρώνονται. Το περιφερειακό συμβούλιο μαζί με τους υποστηρικτικούς μηχανισμούς της διοίκησης και μέσα από ένα ανοικτό και δημιουργικό διάλογο με τους φορείς της κοινωνίας των πολιτών καταρτίζει το περιφερειακό πρόγραμμα ανάπτυξης.\nΗ απάντηση μας στην κρίση του κράτους, είναι η απόλυτη αλλαγή του. Η αντικατάστασή του με δομές, περιφερειακές και τοπικές, που ενισχύουν τα κίνητρα συμμετοχής των πολιτών, ενισχύουν το θεσμικό και κοινωνικό έλεγχο.\nΗ σύγχρονη συμμετοχική δημοκρατία δεν είναι όμως μόνο νέες βαθμίδες διοίκησης, αποκέντρωση αρμοδιοτήτων και πόρων, καλύτερες υπηρεσίες για τους πολίτες. Βασικός της πυλώνας ένωσης είναι η άμεση δημοκρατία.\nΗ μεταρρύθμιση αυτή θα πρέπει να περιλαμβάνει σειρά ρηξικέλευθων προτάσεων, που θα κατοχυρώνουν την ουσιαστική συμμετοχή των πολιτών, όπως :\n- Τοπικά και περιφερειακά δημοψηφίσματα\n- Οι κοινωνικοί φορείς και οι Μ.Κ.Ο. θα πρέπει να αναγορευτούν σε κατοχυρωμένους θεσμικούς συνομιλητές και στα τρία επίπεδα της διοίκησης. Η συγκρότηση δηλαδή του δημόσιου χώρου διαβούλευσης.\nΟι οριζόντιες πολιτικές από μόνες τους δεν μπορούν να δημιουργήσουν, βιώσιμη ανάπτυξη και να στηρίξουν την ανταγωνιστικότητα της οικονομίας μας. Αυτό ισχύει περισσότερο για την περιφέρεια. Οι περιφέρειες πρέπει να βρουν το δικό τους δρόμο ανάπτυξης, την ιδιαίτερη Αναπτυξιακή τους ταυτότητα.\nΧωρίς μάχες οπισθοφυλακής, με το βλέμμα στραμμένο στο μέλλον\nΣταθερή επιλογή μας πρέπει να είναι, η χώρα να γυρίσει σελίδα.\nΝα βγει από το γκρίζο κοινωνικό και πολιτικό περιβάλλον.\nΗ διαρκής σύγκρουση μας με τις πελατειακές νοοτροπίες.\nΝα δώσουμε όραμα και ελπίδα στον πολίτη που αγωνιά, νοιώθει ανασφαλής για την επόμενη μέρα και δεν βλέπει διέξοδο.


ΣΤΡΑΤΟΠΕΔΑ: Πρόσκληση στον Πρωθυπουργό Αλέξη Τσίπρα από 40 φορείς των Σερρών - Ανεξάρτητος-νέα του ν. Σερρών ΣΤΡΑΤΟΠΕΔΑ: Πρόσκληση στον Πρωθυπουργό Αλέξη Τσίπρα από 40 φορείς των Σερρών - Ανεξάρτητος-νέα του ν. Σερρών\nΣΤΡΑΤΟΠΕΔΑ: Πρόσκληση στον Πρωθυπουργό Αλέξη Τσίπρα από 40 φορείς των Σερρών\nBy ανεξάρτητος on 8 Σεπτεμβρίου 2017 Δεν επιτρέπεται σχολιασμός στο ΣΤΡΑΤΟΠΕΔΑ: Πρόσκληση στον Πρωθυπουργό Αλέξη Τσίπρα από 40 φορείς των Σερρών\nΣύσκεψη φορέων για το θέμα της ιδιοκτησίας των ανενεργών Στρατοπέδων που βρίσκονται στον Δήμο Σερρών, συγκάλεσε ο Δήμαρχος Σερρών Πέτρος Αγγελίδης την Τετάρτη (6/9) το απόγευμα στην αίθουσα της ΚΕΔΗΣ.\nΤο παρον στην σύσκεψη έδωσε και η βουλευτίνα του ΣΥΡΙΖΑ Αφροδίτη Σταμπουλή, που κατέθεσε δικό της υπόδειγμα επιστολής προς τον Πρωθυπουργό. Στο κάλεσμα ανταποκρίθηκαν ο Πρόεδρος της ΠΕΔ Κεντρικής Μακεδονίας Λαζαρος Κυριζόπουλος, ο Αντιπεριφερειάρχης Σερρών Γιάννης Μωυσιάδης καθώς και οι τέως Δήμαρχοι Ζήσης Μητλιάγκας και Γιάννης Βλάχος που «συντάχθηκαν» με την θέση του Δημάρχου Σερρών. Καθώς και οι επικεφαλής της αντιπολίτευσης του δημοτικού συμβουλίου Στέφανος Φωτιάδης και Θεόδωρος Μηλίδης, οι οποίοι αν και υπέγραψαν την επιστολή-πρόσκληση διατήρησαν, ωστόσο, τις επιφυλάξεις και αντιδράσεις τους στον τρόπο διαχείρισης του θέματος. Την όλη διαδικασία κατήγγειλε ο δημοτικός σύμβουλος της «Διάβασης Πεζών» Δημήτρης Γιαννακίδης, καθώς δεν του δόθηκε η δυνατότητα τοποθέτησης.\nΗ ΥΜΑΘ Μαρία Κόλλια-Τσαρουχά δικαιολογεί την απουσία της και προτείνει στη συνέχιση του διαλόγου\nΗ Υφυπουργός Εσωτερικών (Μακεδονίας –Θράκης) Μαρία Κόλλια-Τσαρουχά με επιστολή της (σ.σ. διαβάστε την δίπλα) δικαιολογεί την απουσία της λόγω της παρουσίας της την ίδια ώρα στη συνάντηση του Πρωθυπουργού με τον ομόλογό του της Βουλγαρίας, στην Καβάλα, για την υπογραφή της σιδηροδρομικής σύνδεσης με την Μαύρη Θάλασσα. Εκφράζει δε τη συμπαράστασή της στο αίτημα του Δήμου Σερρών και επιμένει πως θα πρέπει να συνεχιστεί ο διάλογος με το Υπουργείο Εθνικής Αμυνας, ώστε να ολοκληρωθεί η συμφωνία.\nΣαράντα φορείς προσκαλούν τον Πρωθυπουργό να δώσει λύση\nΣτην επιστολή την οποία υπογράφουν σαράντα εκπρόσωποι πολιτικών, οικονομικών, κοινωνικών και πολιτιστικών φορέων της πόλης, ζητούν την παρέμβαση του Πρωθυπουργού για την ολοκλήρωση της διαδικασίας παραχώρησης των στρατοπέδων «Παπαλουκά» και «Εμμ. Παππά» στο Δήμο Σερρών ζητούν.\nΜε τις υπογραφές τους συναινούν στην επιστολή που θα αποστείλει ο Δήμαρχος Σερρών Π. Αγγελίδης προσκαλώντας τον κ.Τσίπρα να επισκεφτεί την πόλη των Σερρών και τα επίμαχα στρατόπεδα, ζητώντας του παράλληλα να παρέμβει ώστε να παραιτηθεί το ΤΕΘΑ από την αγωγή που άσκησε κατά του Δήμου Σερρών.\nΑπό την συγκέντρωση δεν έλειψαν οι διαφωνίες, οι συνεχείς παρεμβάσεις του Δημάρχου Σερρών, στις τοποθετήσεις των φορέων και η άρνηση δυνατότητας υποβολής ερωτήσεων από το κοινό.\nΠ.Αγγελίδης: «Το θέμα των στρατοπέδων είναι καθαρά πολιτικό»\n«Ο χώρος των στρατοπέδων μπορεί ν’ αξιοποιηθεί μόνο από τον Δήμο μας, μέσω της ένταξής του σε προγράμματα. Είναι βέβαιο ότι αν παραμείνουν στο Υπουργείο Εθνικής Άμυνας θα ερημώσουν, όπως μέχρι τώρα συμβαίνει» υποστήριξε μεταξύ άλλων ο Δήμαρχος Σερρών Πέτρος Αγγελίδης, καλώντας τους εκπροσώπους των φορέων να στηρίξουν με την υπογραφή τους την επιστολή προς τον Πρωθυπουργό.\n«Είναι απαράδεχτο δύο δημόσιοι φορείς που υπηρετούν το κοινωνικό συμφέρον να γίνονται αντίζηλοι στις αίθουσες των δικαστηρίων και να αντιδικούν για την κυριότητα της περιουσίας των τοπικών κοινωνιών. Το θέμα των στρατοπέδων είναι καθαρά πολιτικό και αν υπάρχει πολιτική βούληση επιλύεται ταχύτατα»\nυπογράμμισε χαρακτηριστικά, άποψη που εμπεριέχεται, μεταξύ άλλων, και στο κείμενο της επιστολής.\nΑφρ.Σταμπουλή: «Κανένα κτίσμα στα ήδη υπάρχοντα»\nΑν και υπέρ της παρέμβασης προς τον Πρωθυπουργό και πρόσκλησής του στην πόλη των Σερρών η βουλευτίνα Σερρών του ΣΥΡΙΖΑ Αφροδίτη Σταμπουλή, κατέθεσε υπόδειγμα δική της επιστολής, την οποία υιοθετεί και η Ν.Ε. Σερρών του ΣΥΡΙΖΑ, όπως υποστήριξε ο Συντονιστής του πολιτικού οργάνου Θεόδωρος Σεβασλίδης, που όμως δεν θέλησε να συμμετέχει στην σύσκεψη και αποχώρησε με την έναρξή της.\nΗ διαφορά στη διατύπωση της επιστολής της κυρίας Σταμπουλή προς τον Πρωθυπουργό έγκειται στην επισήμανση:\n« να δοθεί στο Δήμο Σερρών η δυνατότητα ν’ αξιοποιήσει τα στρατόπεδα προς όφελος του λαού μας χωρίς να οικοπεδοποιηθεί κανένα κομμάτι τους, χωρίς να προστεθεί κανένα κτίσμα στα ήδη υπάρχοντα.»\nΛαζ.Κυρίζογλου: «Τα συμφωνηθέντα πρέπει να τηρούνται»\n«Δεν θα αφήσουμε το «γάμο» να πάμε για … «πουρνάρια». Δεν θα πρέπει ο Δήμος Σερρών, που διαχρονικά ήταν σταθερός, αξιόπιστος και προσηλωμένος στις θέσεις του ν’ αλλάξει τώρα. Και αν η Πολιτεία δεν είναι αξιόπιστη, δεν θα πρέπει να πέσετε και εσείς σ’ αυτή την παγίδα. Δεν θα αφήσουμε τα συμφωνημένα. Τα συμφωνηθέντα θα πρέπει να τηρούνται, όταν είναι και θεσμοθετημένα»\nυποστήριξε απευθυνόμενος στους εκπροσώπους των φορέων ο Πρόεδρος της ΠΕΔ Κεντρικής Μακεδονίας Λάζαρος Κυρίζογλου, ο οποίος τάχθηκε υπέρ της πρότασης του Δημάρχου Σερρών Πέτρου Αγγελίδη.\nΜάλιστα χαρακτήρισε ως ανεδαφικές και ουτοπικές τις όποιες προτάσεις διαπραγμάτευσης για την παραχώρηση των στρατοπέδων που στηρίζονται στη λογική του « όλα χωρίς αντάλλαγμα», ενώ παρουσίασε και την πάγια θέση των εκπροσώπων της ΠΕΔ.\n«Τα στρατόπεδα που βρίσκονται είτε στο κέντρο βάρους των κατοικημένων περιοχών, είτε στην περίμετρο εγγύς των πόλεων, θα πρέπει να αποδοθούν στις τοπικές κοινωνίες και στους πολίτες τους για χρήση κοινής ωφέλειας και όχι αυτά τα «φιλέτα» γης να μετατραπούν σε … μπίζνες».\nΠρώην Δήμαρχοι Ζ.Μητλιάγκας και Γ.Βλάχος\nO πρώην Δήμαρχος Σερρών Ζήσης Μητλιάγκας σε δήλωσή του από το βήμα τόνισε:\n«Τα στρατόπεδα είναι εκτάσεις της Σερραϊκής γης. Τα πήρε ο στρατός από την τοπική κοινωνία για να εξασφαλίσει αμυντικές και άλλες ανάγκες. Η πόλης έχει τα στρατόπεδα σαν «θηλιά» γύρω της και επειδή εξελίσσεται σε μοναδικό αστικό κέντρο στο Ν.Σερρών , εάν αυτοί οι χώροι δεν δοθούν για να κάνει τον προγραμματισμό του ο Δήμος Σερρών για τα επόμενα 50 χρόνια, είμαστε καταδικασμένοι να ζούμε στην πόλη μας με μια … θηλιά» .\nΕνώ και ο πρώην Δήμαρχος Σερρών Γιάννης Βλάχος, εξέφρασε την απορία του για την αγωγή που άσκησε το ΤΕΘΑ κατά του Δήμου Σερρών:\n« Η παραχώρηση των στρατοπέδων είναι μια προσπάθεια ετών που κάποτε θα έπρεπε να καρποφορήσει. Η αξιοποίηση των στρατοπέδων είναι «Θείο δώρο» για αυτή την πόλη. Δεν περίμενα ποτέ το κράτος να μηνύει το κράτος. Αυτό είναι πρωτάκουστο!»\nΣτέφανος Φωτιάδης: «Στηρίζουμε το συμφέρον των Σερραίων»\nΤην επιστολή του Δημάρχου Σερρών προς τον Πρωθυπουργό στηρίζει με υπογραφή του ο επικεφαλής της μείζονος αντιπολίτευσης Στέφανος Φωτιάδης, εκφράζοντας ωστόσο την αντίθεσή του στο τρόπο της διαπραγμάτευσης από τη δημοτική αρχή.\n«Πρόκειται για πολιτικό ζήτημα και όχι διεκπεραιωτικό , όπως το αντιμετώπισε ο Π. Αγγελίδης. «Στηρίζουμε το συμφέρον των Σερραίων. Οι Δήμαρχοι έρχονται και παρέρχονται» υποστήριξε, μεταξύ άλλων, ο κ.Φωτιάδης, υπογραμμίζοντας, ωστόσο, ότι η συμφωνία παραχώρησης που προωθεί ο Δήμος Σερρών θα αποβεί ακριβή για την τσέπη του Σερραίου δημότη.\nΕπίσης αμφισβήτησε το ενδεχόμενο επίσκεψης του Πρωθυπουργού στις Σέρρες για το θέμα των στρατοπέδων, λόγω των χαρακτηρισμών που προηγήθηκαν από τον κ.Αγγελίδη προς τους Πάνο Καμμένο, Μαρία Κόλλια-Τσαρουχά και Αφροδίτη Σταμπουλή.\nΘ.Μηλίδης: «Εθνικό θέμα τα στρατόπεδα για τις Σέρρες»\nΟ επικεφαλής της ελάσσονος αντιπολίτευσης Θεόδωρος Μηλίδης τόνισε την αναγκαιότητα παραχώρησής τους στην τοπική κοινωνία, ενώ εξέφρασε τη διαφωνία του ως προς το ύψος του ανταλλάγματος που δίνει η δημοτική αρχή στη διαπραγμάτευση με το Υπουργείο Εθνικής Άμυνας.\n«Τα στρατόπεδα είναι εθνικό θέμα για τις Σέρρες. Θα πρέπει ν’ αξιοποιηθούν προς όφελος της τοπικής κοινωνίας, αλλά όχι άλλη υποχωρητικότητα από τη δημοτική αρχή.Το ΤΕΘΑ ζητά συνέχεια και περισσότερα. Δεν θα δώσουμε και την ψυχή μας» υπογράμμισε χαρακτηριστικά.\nΚΚΕ: Λαϊκή περιουσία τα στρατόπεδα, ΟΧΙ στην εμπορευματοποίησή τους\nΑν και η Δημοτική παράταξη “Λαϊκή Συσπείρωση” δεν συμμετείχε στη συγκέντρωση στην ΚΕΔΗΣ, την Παρασκευή (8/9) εξέδωσε ανακοίνωση στην οποία αναλύει τη θέση της για τα στρατόπεδα.\nΓια τα στρατόπεδα στην πόλη των Σερρών\nΗ θέση του ΚΚΕ είναι ότι οι ελεύθεροι χώροι και οι χώροι πρασίνου (όπως είναι και τα πρώην στρατόπεδα) αποτελούν λαϊκή περιουσία.\nΟι ελεύθεροι χώροι και τα πρώην στρατόπεδα πρέπει να γίνουν αποκλειστικά περιβαλλοντικοί – οικολογικοί χώροι πρασίνου και αναψυχής, ελεύθεροι για όλο το λαό, χωρίς καμιά εμπορευματοποίηση των χρήσεών τους, με ευθύνη και χρηματοδότηση του κράτους.\nΟι εργαζόμενοι και ο λαός της πόλης από τέτοιους χώρους έχουν ανάγκη, από χώρους που θα βελτιώνουν τις περιβαλλοντικές συνθήκες στις γειτονιές, που θα δίνουν ανάσα ζωής στην πόλη και θα προστατεύουν τη λαϊκή περιουσία.\nΣε διαφορετική περίπτωση, όπου οι χώροι αυτοί εμπορευματοποιούνται, είτε από το κράτος, είτε από τους δήμους, θα έχουν αρνητικές συνέπειες για τη ζωή των λαϊκών οικογενειών και νέα βάρη θα προστεθούν στα χαράτσια που έχουν ήδη στις πλάτες τους.\nΑκόμα και η σταθερή υποβάθμιση ή και εγκατάλειψη των στρατοπέδων αντικειμενικά οδηγούν στην εμπορευματοποίηση τους και στην παράδοσή τους ως ώριμο φρούτο σε ιδιώτες, σε ΜΚΟ κ.ά. που κριτήριό τους έχουν το κέρδος, άρα η όποια προσφορά προς το λαό, θα είναι ένα εμπόρευμα το οποίο θα πληρώνει όποτε έχει ανάγκη να το χρησιμοποιήσει, ένα εμπόρευμα στο οποίο δεν θα έχουν πρόσβαση όλοι.\nΗ περίπτωση, για παράδειγμα του πρώην στρατοπέδου Παύλου Μελά, είναι χαρακτηριστική. Στο όνομα της έλλειψης χρημάτων προωθείται η εμπορευματοποίηση και ιδιωτικοποίηση του χώρου, όπου στο όνομα εξεύρεσης χρηματοδοτήσεων διερευνάται η συμμετοχή ιδιωτών επενδυτών.\nΟ Δήμος να διεκδικήσει επαρκή και πλήρη χρηματοδότηση για να εκτελεστούν όλα τα αναγκαία έργα και υπηρεσίες που απαιτούνται για τη δημιουργία πάρκου πρασίνου, αναψυχής, πολιτισμού και αθλητισμού με ελεύθερη και δωρεάν χρήση, καθώς και την πρόσληψη επαρκούς μόνιμου προσωπικού με πλήρη εργασιακά δικαιώματα, ώστε να εξασφαλίζεται η λειτουργία, η συντήρηση και η φύλαξη του χώρου.\nΑυτή είναι η θέση του Κομμουνιστικού Κόμματος Ελλάδας και της παράταξής του στο Δημοτικό Συμβούλιο της Λαϊκής Συσπείρωσης. Από την αρχή τα μέλη και οι οπαδοί τους αγωνίστηκαν πάνω σε αυτή τη θέση που είναι η μόνη προς όφελος του λαού.\nΤόσο η δημοτική αρχή όσο και οι παρατάξεις της αντιπολίτευσης από την αρχή παζάρευαν τα 45 στρέμματα του στρατοπέδου Εμμ. Παπά με το Υπουργείο Εθνικής Άμυνας, η πολεοδόμηση και τα έργα υποδομής των οποίων θα φορτωθούν στις πλάτες του λαού. Υποκριτική και η στάση του ΣΥΡΙΖΑ και των ΑΝΕΛ που ενώ στην Βουλή ψηφίζουν νόμους κατά της παραχώρησης των στρατοπέδων στον λαό από την άλλη διαρρηγνύουν τα ιμάτιά τους για μη οικοπεδοποίησή τους, συμφωνώντας με την δημοτική αρχή ότι η ουσία δεν είναι σε ποιον ανήκει η κυριότητα.\nΗ ΤΕ Σερρών του ΚΚΕ και η παράταξή του στο Δημοτικό συμβούλιο Λαϊκή Συσπείρωση τονίζουμε ότι η ουσία βρίσκεται στην κυριότητα και τα στρατόπεδα είναι χώροι που ανήκουν εξ’ ολοκλήρου στον λαό και μάλιστα είναι υποχρέωση του κράτους η πλήρης χρηματοδότηση για την μετατροπή τους σε χώρους κατάλληλους για την αναβάθμιση της ποιότητας της ζωής τους\n(πηγη: ΕΡΤ Σερρών)\nπρόσκληση, πρωθυπουργός, στρατόπεδα, φορείς\nΣΤΡΑΤΟΠΕΔΑ: Πρόσκληση στον Πρωθυπουργό Αλέξη Τσίπρα από 40 φορείς των Σερρών added by ανεξάρτητος on 8 Σεπτεμβρίου 2017


Πώς να περάσετε υπέροχα με το ταιρι σας μέσα στο σπίτι - Ρομαντικες προτασεις για να τα βγάλετε πέρα εν μέσω οικονομικής κρίσης\nΒραδιά εξόδου Παρασκευο-Σαββατο-Κύριακο μέσα στο σπίτι μπορεί να αποδειχτεί μια υπέροχη ρομαντική ιδέα για ένα ζευγάρι.\nΜπορεί να είναι πραγματικά συναρπαστικό από το να βγείτε έξω ή γενικότερα να κάνετε κάτι που κάνετε συνήθως και έχει καταντήσει ρουτίνα.\nΤώρα με την οικονομική κρίση το να μείνετε σπίτι με το πρόσωπο που σας ενδιαφέρει από το να βγείτε έξω μπορεί να σας γλιτώσει από περιττά έξοδα και να σας εξοικονομήσει και κάποια χρήματα.\nΌταν είστε στο σπίτι σας είστε ασφαλείς και πλήρως εξοικειωμένοι με το περιβάλλον.\nΞέρετε ακριβώς ποια από τις γωνιές του σπιτιού σας είναι η πιο ρομαντική και μπορείτε να προσθέσετε στη σχέση σας πολλές ευχάριστες και πικάντικες εκπλήξεις.\nΕάν θέλετε πραγματικά να κάνετε τη βραδιά σας με τον/την σύντροφο μέσα στο σπίτι πιο ρομαντική ή ακόμα και αξέχαστη, απλά ξεκινήστε με ευχάριστη διάθεση, καθώς έτσι θα μπορέσετε εύκολα και να του/της τη μεταδώσετε.\nΜπορείτε να κάνετε αυτό με το να ανάψετε κάποια αρωματικά κεριά ή να κάψετε αιθέρια έλαια.\nΜπορείτε επίσης να βάλετε χαμηλά λίγη απαλή μουσική για να χαλαρώσετε.\nΑυτό θα κάνει τη συνάντησή σας ιδιαίτερα ξεχωριστή και θα μπορέσετε να επικοινωνήσετε με τον/την σύντροφό σας πιο όμορφα και πιο ήρεμα από κάθε άποψη.\nΕδώ θα σας δώσουμε περισσότερες ιδέες για να σας βοηθήσουν να κάνετε τη νύχτα με το πρόσωπο που σας ενδιαφέρει πιο ρομαντική και αξιοσημείωτη από κάθε άποψη:\n- Γαστρονομικό δείπνο:\nΈνα από τα καλύτερα πράγματα που μπορείτε να κάνετε είναι να απολαύσετε ένα υπέροχο γκουρμέ γεύμα το οποίο θα σας έρθει έτοιμο την κατάλληλη ώρα από έξω.\nΑυτό δεν είναι κάτι καινούργιο, διότι κάθε εστιατόριο προσφέρει μια ανάλογη υπηρεσία.\nΜπορείτε να επωφεληθείτε από αυτό και να αγοράσετε ένα υπέροχο γεύμα την κατάλληλη στιγμή δίχως να κουραστείτε μαγειρεύοντας.\nΑφεθείτε και διασκεδάστε.\nΒεβαιωθείτε ότι δεν θα το παρακάνετε και δεν θα φάτε πολύ ώστε να σας πονέσει το στομάχι σας.\nΤο φούσκωμα δεν είναι και η καλύτερη ιδέα για μια ρομαντική βραδιά με το πρόσωπο που σας ενδιαφέρει.\nΠροτιμήστε να φάτε αφροδισιακές τροφές όπως σύκα, σπαράγγια, μέλι, σοκολάτα, ανανά, στρείδια, τρούφες κ.λ.π. Αυτές οι τροφές θα δημιουργήσουν σίγουρα ρομαντική διάθεση.\nΥπάρχουν πολλά παιχνίδια για ζευγάρια που μπορείτε να απολαύσετε.\nΑυτά τα παιχνίδια θα κάνουν να περάσετε υπέροχα μέσα στο σπίτι κι ας μην βγείτε έξω.\nΑπλώς δοκιμάστε να παίξετε, ιδιαίτερα αν δεν έχετε ξαναδοκιμάσει ποτέ ξανά κάτι παρεμφερή και δεν θα το μετανιώσετε ποτέ. Δοκιμάστε να παίξετε παιχνίδια με ζάρια όπου θα τα ρίχνετε εκ περιτροπής.\nΈνα επιτραπέζιο παιχνίδι θα σας αφήσει επίσης να διερευνήσετε τις επιθυμίες σας από κοινού.\nΑυτά τα παιχνίδια είναι πραγματικά χρήσιμα επειδή σας βοηθούν να αποβάλετε την πίεση και το στρες και να τα απολαύσετε από κοινού. Τα παιχνίδια Sudoku και scrambleμε το ταίρι σας είναι επίσης μια υπέροχη ιδέα.\nΓια παράδειγμα, μπορείτε να παίξετε το δημοσιογράφο εναλλάξ με το σύντροφό σας και θα παίρνετε ο ένας από τον άλλον συνέντευξη προκειμένου να ανταλλάξετε σεξουαλικές ή άλλες φαντασιώσεις που έχετε.\nΑυτό θα κάνει τη βραδιά σας ιδιαίτερα ενδιαφέρουσα.\nΕπιπλέον, θα σας βοηθήσει να γνωρίσετε καλύτερα το σύντροφό σας.\n- Κάντε μασάζ ο ένας στον άλλον:\nΤο τρίψιμο και παράλληλα το μασάζ γύρω από το λαιμό και στους ώμους είναι ένας υπέροχος τρόπος για να απολαύσετε ο ένας τον άλλον μια βραδιά όπου δεν θα βγείτε έξω σε πολυσύχναστα μέρη και θα μείνετε παρέα μέσα στο σπίτι.\nΑυτό είναι αρκετά χαλαρωτικό και σαγηνευτικό.\nΜπορείτε να θερμάνετε επίσης και κάποια αιθέρια έλαια για μασάζ προκειμένου να τα χρησιμοποιήσετε.\nΔοκιμάστε τα αρωματικά έλαια, λεβάντα, τριαντάφυλλο, γιασεμί όπου θα δώσουν άλλη νότα στη βραδιά σας και με αυτά θα κάνετε σιγά – σιγά και εναλλάξ ο ένας στον άλλον ένα μασάζ στους ώμους, στο λαιμό και στην πλάτη του/της συντρόφου σας.\nΑυτό θα οδηγήσει σε ένα υπέροχο βράδυ για σας.\nΤελικά φαίνεται πως μια ρομαντική βραδιά στο σπίτι μπορεί εύκολα να αλλάξει τη ζωή αλλά και τη σχέση σας και να σας κάνει να έρθετε πολύ πιο κοντά με απλά πράγματα που θα μοιραστείτε από κοινού.\nΤο μόνο που πρέπει να κάνετε είναι να δώσετε λίγο χρόνο στη σχέση σας μακριά από όλους και απ’ όλα αυτά που σας απασχολούν και σας αγχώνουν και να προσπαθήσετε να ακολουθήσετε τις συμβουλές που σας συστήσαμε παραπάνω για να ξεφύγετε από τη ρουτίνα, να χαλαρώσετε και να διασκεδάσετε παρέα.\nΘα λατρέψετε τελικά τις βραδιές που θα μείνετε μέσα στο σπίτι μόνο με το ταίρι σας και θα περάσετε πολύ καλύτερα από το αν βγαίνατε έξω.\nΠώς να περάσετε υπέροχα με το ταίρι σας - Ρομαντικές προτάσεις εν μέσω οικονομικής κρίσης\nΠώς να ξανακερδίσετε το πρόσωπο που σας ενδιαφέρει - Συμβουλές για να επιστρέψει μετά από ένα χωρισμο\nΤα μυστικά του φλερτ σε ένα ραντεβου – Τί πρέπει να κάνω οπωσδήποτε και τι πρέπει να αποφύγω\nΗ αστάθεια στις σχέσεις – Τι γίνεται και αλλάζουμε εύκολα γνώμη στις σχέσεις μας;


Rapid Environment Editor - Διαχείριση μεταβλητών περιβάλλοντος\nPrograms > Rapid environment editor\n9.2 build 937\nΔιαχείριση μεταβλητών περιβάλλοντος\nΤο Rapid Environment Editor, είναι ένα πρόγραμμα το οποίο θα σας βοηθήσει να διαχειριστείτε με ευκολία τις μεταβλητές περιβάλλοντος του συστήματός σας, καθώς διαθέτει περισσότερα χαρακτηριστικά από το αντίστοιχο ενσωματωμένο εργαλείο των Windows.\nΤο περιβάλλον του προγράμματος είναι εξαιρετικά λειτουργικό και εύχρηστο. Στο επάνω μέρος του υπάρχει η κλασική εργαλειοθήκη με τις βασικές λειτουργίες.\nΤο υπόλοιπο μέρος του παραθύρου χωρίζεται σε τρία μέρη. Στο αριστερό παρουσιάζονται οι μεταβλητές που αφορούν στο σύστημα και στο δεξί οι αντίστοιχες μεταβλητές του χρήστη. Στο κάτω μέρος του παρουσιάζονται οι πληροφορίες της εκάστοτε επιλεγμένης μεταβλητής.\nΤο βασικό χαρακτηριστικό του προγράμματος είναι ο εντοπισμός όλων των μεταβλητών συστήματος και η παρουσίασή τους οργανωμένες σε δενδροειδή διάταξη. Από εκεί μπορείτε να τις επεξεργαστείτε με ευκολία ή να προσθέσετε νέες.\nΕπιπλέον, μπορείτε να αναδιατάξετε την σειρά ταξινόμησης των μεταβλητών, απλά σέρνοντας και τοποθετώντας τες στην επιθυμητή θέση.\nΜπορείτε να δείτε διάφορες πληροφορίες για κάθε μία από τις μεταβλητές, όπως το όνομα, ο τύπος, η τιμή, καθώς και το σύντομο όνομα με βάση το πρότυπο 8.3.\nΣτις ευκολίες του προγράμματος, συγκαταλέγεται η αποφυγή πληκτρολόγησης των τοποθεσιών φακέλων και αρχείων, καθώς μπορείτε να τα επιλέξετε από το αντίστοιχο παράθυρο των Windows.\nΣημαντικό χαρακτηριστικό είναι η δημιουργία αντιγράφων ασφαλείας, ανά πάσα στιγμή. Τα αντίγραφα αυτά είναι αρχεία τύπου .reg, τα οποία μπορείτε να τα ενσωματώσετε στην registry του συστήματός σας με ένα διπλό κλικ και να επαναφέρετε τις μεταβλητές του συστήματός σας, στην προηγούμενη κατάσταση.\nΕπίσης, προσφέρεται η λειτουργία undo για αναίρεση αλλαγών που έχετε κάνει.\nΑν και δεν διαθέτει κάποιο αρχείο βοήθειας, δεν πρόκειται να σας δυσκολέψει για να μάθετε την χρήση του, καθώς σχεδόν όλες οι λειτουργίες του είναι ξεκάθαρες και εύκολα αντιληπτές.\nΤο πρόγραμμα μπορεί να χρησιμοποιηθεί και σαν portable, ώστε να το τοποθετήσετε σε ένα USB Flash Disk και να το εκτελείτε από εκεί σε οποιονδήποτε υπολογιστή.\nΓια τον σκοπό αυτό κατεβάστε το αντίστοιχο zip αρχείο, και αποσυμπιέστε το στον φάκελο της επιλογής σας. Εντός αυτού του φακέλου, δημιουργήστε ένα αρχείο με το όνομα rapidee.ini και εκτελέστε το αρχείο rapidee.exe.\nΤο πρόγραμμα απευθύνεται σε χρήστες που καταλαβαίνουν την έννοια και τον τρόπο λειτουργίας των μεταβλητών περιβάλλοντος.\nΣε αντίθετη περίπτωση, υπάρχει η πιθανότητα πρόκλησης προβλημάτων στην λειτουργία του υπολογιστή.